Պատասխան. Հայրենասիրությունը, առաջին հերթին, անմնացորդ սերն ու նվիրվածությունն է առ հայրենիք: Առաջնայինն ու ամենահրատապը` անհրաժեշտ է վերացնել այն բոլոր պատճառներն ու պայմանները, որոնք նպաստում են, որ մեր ժողովուրդը հեռանա իր դարավոր Հայրենիքից: Մեր ժողովուրդը ընտրել է արտագաղթի ճանապարհը... Այդ պատճառների ու պայմանների մասին մենք շատ ենք խոսել և գրել «Միավորված հայեր» շաբաթաթերթի էջերում: Չեմ ցանկանում կրկնվել: Եվ երկրորդ, զանգվածային լրատվական միջոցները վերջապես պետք է հասկանան, որ նախագահին, վարչապետին, ԱԺ պատգամավորներին կամ իշխանության այլ ներկայացուցիչներին անվերջ, տեղի - անտեղի ցուցադրելը չի նպաստում հայրենասիրության դերի բարձրացմանը: